དེང་སྐབས་བོད་ནང་འགྱུར་བའི་མགྱོགས་ཚད་ཧ་ཅང་མྱུར་བར་བརྟེན་མ་འོངས་པར་དེའི་ལག་རྗེས་ཇི་འདྲ་བྱུང་མིན་ཐད་ཕྱི་ནང་མང་པོ་ཞིག་གིས་བློ་འཚབ་བྱེད་ཀྱི་འདུགབོད་ནང་རྒྱ་རིགས་གྲངས་འབོར་ལོ་རེ་ནས་ཇེ་མང་དུ་སེམས་ཚབ་འོས་པར་འཕེལ་བཞིན་པ་དང་།ད་ལྟ་རྒྱལ་ས་ལྷ་སའི་མི་འབོར་ལྟ་བུར་བལྟས་ན་བོད་ནང་བོད་མི་རྣམས་རང་ཡུལ་དུ་གྲངས་ཉུང་ནུས་མེད་ཞིག་ཏུ་འགྱུར་ལ་ཉེ་བར་འདུགདེ་འདྲའི་མི་འབོར་མང་དུ་སོང་བ་དེས་བོད་ཀྱི་ཁོར་ཡུག་ལའང་ཉེན་ཁ་ཆེན་པོ་བཟོས་ཡོད།ཤར་གླིང་ཨེ་ཤ་ཡའི་ཆུ་བོ་མང་པོའི་འབྱུང་ཁུངས་ཡིན་པའི་བོད་ཀྱི་ཁོར་ཡུག་ལ་གནོད་སྐྱོན་ཤོར་ན་དེས་ཤུགས་རྐྱེན་མི་འབུམ་ཚོ་མང་པོར་ཕོག་རྒྱུ་དང་།རྒྱ་དཀར་ནག་གཉིས་ཀྱི་བར་མཚམས་སུ་གནས་པའི་བོད་ཀྱི་དཀའ་རྙོག་ཞི་བདེའི་ངང་སེལ་ཐུབ་ན་ཁྱིམ་མཚེས་གཉིས་ཀྱི་ཞི་བདེའི་རྒྱུ་གནས་དང་མཛའ་གྲོགས་ཀྱི་འབྲེལ་ལམ་དང་འབྲེལ་བ་ཆེན་པོ་ཆགས་ཡོད།